wannaphong/clean_thaiwikipedia huggingface dataset:
# กาฝากมะม่วง
กาฝากมะม่วง  เป็นพืชเบียนในวงศ์ Loranthaceae ใบเดี่ยวแผ่นใบหนา ผิวเกลี้ยงหรือมีขนประปราย ดอกช่อ สีเขียวนวลหรือค่อนข้างแดง ออกตามใบที่หลุดร่วงไปแล้ว ผลเดี่ยว ผลแก่เป็นสีเขียวหรือแดงคล้ำ มีเมล็ดเดียว เมล็ดมียางเหนียวติดมือ ผลเป็นอาหารของสัตว์ 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 12
หมวดหมู่:วงศ์กาฝาก
# จำปีรัชนี
จำปีรัชนี หรือ จำปีหลวง  เป็นไม้ในสกุลแมกโนเลีย วงศ์ Magnoliaceae เป็นไม้ยืนต้น เปลือกแตกเป็นร่องตื้นๆตามยาว ใบเดี่ยว กลิ่นหอมแรง ผลกลุ่ม ผลย่อยกลมรี ออกดอกเดือนเมษายน – พฤษภาคม พบในภาคเหนือตอนบน พบครั้งแรกที่ดอยอินทนนท์ จังหวัดเชียงใหม่ โดยหมอคาร์ เมื่อเดือนพฤษภาคม พ.ศ. 2464 ชื่อสปีชีส์ตั้งเป็นเกียรติแก่พระองค์เจ้ารัชนีแจ่มจำรัส กรมหมื่นพิทยาลงกรณ์ 
 อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 152
หมวดหมู่:วงศ์จำปี
# ยามสายฝนโปรยปราย
ยามสายฝนโปรยปราย (,) เป็นภาพยนตร์แอนิเมชั่นความยาว 46 นาที กำกับโดย มาโกโตะ ชิงไก มีการฉายรอบปฐมทัศน์ที่เทศกาลภาพยนตร์นานาชาติ Gold Coast Film ที่ออสเตรเลีย เมื่อ 28 เมษายน พ.ศ. 2556 และได้เข้าฉายในโรงภาพยนตร์ในญี่ปุ่น เมื่อ 31 พฤษภาคม ปีเดียวกัน นอกจากนี้ ภาพยนตร์แอนิเมชั่นเรื่องนี้ ยังได้รับการกล่าวขานและเสียงชื่นชมอย่างมาก ในเรื่องความสวยงามและรายละเอียดของกราฟิก ซึ่งพื้นหลังส่วนใหญ่ของอนิเมะ คืออุทยานหลวงชินจุกุ สวนสาธารณะขนาดใหญ่กลางกรุงโตเกียว

ยามสายฝนโปรยปราย ฉายในประเทศไทย ในเทศกาลภาพยนตร์ญี่ปุ่น 2014 ในเดือนกุมภาพันธ์ 2557 ที่โรงภาพยนตร์ลิโด เขตปทุมวัน และ เมเจอร์ซีนีเพล็กซ์สาขา เซ็นทรัลพลาซา เชียงใหม่

 เนื้อเรื่อง 
เนื้อเรื่องของเรื่องนี้ เป็นเรื่องราวของ ทาคาโอะ อากิซุกิ เด็กหนุ่มมัธยมปลายผู้อาศัยอยู่กับมารดาพี่ชาย เขามีความใฝ่ผันอยากเป็นช่างทำรองเท้าสตรี 

ฤดูฝนในกรุงโตเกียวอันจอแจ เช้านี้ ทาคาโอะ โดดเรียนในวันเปิดภาคเรียนวันแรกของเขา และมุ่งตรงไปยังอุทยานแห่งชาติชินจูกุเกียวเอน สวนสาธารณะขนาดใหญ่ใกล้กับย่านชินจุกุ เขานั่งสเก็ตแบบรองเท้าของเขาในศาลาเล็ก ๆ ในสวนสาธารณะนั้น ในศาลาเดียวกันที่ด้านนอกฝนตกปรอย ๆ  มีสตรีวัยทำงานกำลังนั่งกินเบียร์คู่กับกับช็อตโกแล็ต ทั้งสองต่างไม่ได้พูดคุนกัน จนเมื่อฝนหยุดตก เธอได้เหลือบไปเห็นชื่อโรงเรียนบนสมุดสเก็ตภาพ เธอจึงบอกลาทาคาโอะด้วยคำกลอนทันกะ ที่เป็นปริศนาและจากไป หลังจากนั้น ทุกเช้าในวันที่ฝนตก ทั้งสองจะพบกันในศาลาแห่งนั้น และเริ่มทำความรู้จักกัน
# วงศ์กาฝาก
วงศ์กาฝาก หรือ (:En:Malvaceae หรือ Loranthaceae) เป็นวงศ์ของพืชมีดอก ประกอบด้วย  75 สกุล และ 1,000 สปีชีส์ ส่วนใหญ่เป็นพืชปรสิต

 สกุล 
Actinanthella
Aetanthus
Agelanthus
Alepis
Amyema
Amylotheca
Atkinsonia
Bakerella
Baratranthus
Benthamina
Berhautia
Cecarria
Cladocolea
Cyne
Dactyliophora
Decaisnina
Dendropemon
Dendrophthoe
DesmariaDiplatia
Distrianthes
Elytranthe
Emelianthe
Englerina
Erianthemum
Gaiadendron
Globimetula
Helicanthes
Helixanthera
Ileostylus
Ixocactus
Kingella
Lampas
Lepeostegeres
Lepidaria
Ligaria
Loranthus
LoxantheraLysiana
Macrosolen
Moquiniella
Muellerina
Notanthera
Nuytsia
Oliverella
Oncella
Oncocalyx
Oryctanthus
Oryctina
Panamanthus
Papuanthes
Pedistylis
Peraxilla
Phragmanthera
Phthirusa
PlicosepalusPsittacanthus
Pusillanthus
Scurrula
Septulina
Socratina
Sogerianthe
Spragueanella
Struthanthus
Tapinanthus
Taxillus
Tetradyas
Thaumasianthes
Tolypanthus
Trilepidea
Tripodanthus
Tristerix
Trithecanthera
Tupeia
Vanwykia
# พระตำหนักกองบิน 41
พระตำหนักกองบิน 41  เป็นพระตำหนักส่วนพระองค์อีกหลังหนึ่งของสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี พร้อมด้วยพระเจ้าวรวงศ์เธอฯ ทั้ง 2 พระองค์ และนาวาอากาศเอกวีระยุทธ ดิษยะศริน ตั้งอยู่ที่อำเภอเมืองเชียงใหม่ จังหวัดเชียงใหม่ ปัจจุบันเป็นที่ประทัของพระเจ้าหลานเธอ พระองค์เจ้าสิริภาจุฑาภรณ์‘พระองค์สิริภา’ ทรงทำ ‘เฟซชิลด์’ ประทานรพ.แม่วาง เชียงใหม่ ทรงห่วงบุคลากรทางแพทย์สู้โควิดพระเจ้าวรวงศ์เธอ พระองค์เจ้าสิริภาจุฑาภรณ์ โปรดประทานภาพถ่ายส่วนพระองค์ขณะประทับในพระตำหนักกองบิน41

พระตำหนักกองบิน 41 จัดสร้างโดยทางกองทัพอากาศ เพื่อถวายแทนเรือนประทับหลังเดิม ใช้ประทับเมื่อทรงแปรพระราชฐาน หรือทรงมีพระภารกิจที่ต้องทรงปฏิบัติในพื้นที่ภาคเหนือ รวมทั้งต้อนรับแขกต่างประเทศของมูลนิธิจุฬาภรณ์ เมื่อมองจากพระตำหนักฯ จะเห็นทิวทัศน์ของดอยสุเทพอันงดงาม กับทัศนียภาพของต้นไม้และดอกไม้ที่มีสีสันสวยงามตามธรรมชาติและอากาศอันบริสุทธิ์แสนจะเย็นสบาย มุมมองจากระเบียงพระทวารหน้าพระตำหนัก เห็นหอบังคับการบินของท่าอากาศยานเชียงใหม่ ซึ่งอยู่ติดกับบริเวณพระตำหนัก
 อ้างอิง 

พระตำหนักกองบิน 41
หมวดหมู่:พระตำหนักในจังหวัดเชียงใหม่
หมวดหมู่:สิ่งก่อสร้างในอำเภอเมืองเชียงใหม่
# ข้อมติคณะมนตรีความมั่นคงแห่งสหประชาชาติ
ข้อมติคณะมนตรีความมั่นคงแห่งสหประชาชาติ  เป็นข้อมติสหประชาชาติซึ่งคณะมนตรีความมั่นคงแห่งสหประชาชาติอันประกอบด้วยสมาชิกสิบห้าคนได้ตกลงรับ คณะมนตรีความมั่นคงเป็นหน่วยงานในสังกัดสหประชาชาติซึ่งได้รับมอบหมายให้มี "ความรับผิดชอบขั้นต้นเป็นการธำรงรักษาความสงบเรียบร้อยและความมั่นคงระหว่างประเทศ"

กฎบัตรสหประชาชาติ ข้อ 27 กำหนดว่า ร่างข้อมติซึ่งไม่เกี่ยวกับกระบวนพิจารณานั้นเป็นอันตกลงรับ เมื่อมีสมาชิกคณะมนตรีความมั่นคงอย่างน้อยเก้าคนลงคะแนนเสียงเห็นชอบ และไม่ถูกสมาชิกประจำคณะมนตรีความมั่นคงผู้ใดยับยั้ง ส่วนข้อมติว่าด้วยกระบวนพิจารณานั้น เมื่อสมาชิกทั้งเก้าเห็นชอบก็เป็นอันใช้ได้

สมาชิกประจำดังกล่าว ได้แก่ ประเทศฝรั่งเศส สหพันธรัฐรัสเซีย (ซึ่งมาแทนสหภาพโซเวียตที่ล่มสลายไปเมื่อปี 1991) สหราชอาณาจักร สหรัฐอเมริกา และสาธารณรัฐประชาชนจีน (ซึ่งมาแทนสาธารณรัฐจีนตั้งแต่ปี 1971)
# โรงเรียนโพธิสัมพันธ์พิทยาคาร
โรงเรียนโพธิสัมพันธ์พิทยาคาร เป็นโรงเรียนมัธยมศึกษาขนาดใหญ่พิเศษ ตั้งอยู่ในเขตเมืองพัทยา จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18 (ชลบุรี-ระยอง) สำนักงานคณะกรรมการการศึกษาขั้นพื้นฐาน กระทรวงศึกษาธิการ มีนักเรียนศึกษาอยู่ประมาณ 2,500 คน มีครูปฏิบัติการสอนอยู่ 112 คน เปิดทำการเรียนการสอนในระดับชั้นมัธยมศึกษาปีที่ 1-6 แบบสหศึกษา

 ประวัติ 
เมื่อต้นปีการศึกษา 2502 พระครูโพธิสารประสาธน์ (บุญมี อคฺคปุญฺโญ) เจ้าอาวาสวัดโพธิสัมพันธ์ในขณะนั้น ได้เป็นผู้นำในการจัดสร้างอาคารเรียนประชาบาลวัดโพธิสัมพันธ์ขึ้นภายในวัดโพธิสัมพันธ์ โดยจัดสร้างบริเวณทางด้านทิศใต้ของพระอุโบสถวัด จนแล้วเสร็จ แล้วเริ่มทำการเรียนการสอนในปีการศึกษา 2503 ให้ชื่อโรงเรียนว่า "โพธิสัมพันธ์พิทยาคาร" 

 ทำเนียบผู้บริหารโรงเรียน 
ลำดับที่ชื่อ-สกุลวันที่เริ่มดำรงตำแหน่งวันที่สิ้นสุดตำแหน่ง1นายชะลอ  ฉายวิโรจน์1 เมษายน 25031 มกราคม 25122นายชุมพล ปาลกะวงศ์ ณ อยุธยา1 กันยายน 251319 มิถุนายน 25293นายชะนะ  กมลลานนท์24 มิถุนายน 252914 พฤษภาคม 25324นายสุนทร  ธาราดล14 พฤษภาคม 253221 กรกฎาคม 25355นายพยุงศักดิ์  อินทนิล25 กรกฎาคม 253519 กุมภาพันธ์ 25416นายอนันต์  พระเดโช20 กุมภาพันธ์ 254130 กันยายน 25447นายประสิทธิ์  เหลืองทอง24 ตุลาคม 254417 ธันวาคม 25528นายมนูญ  เชื้อชาติ18 ธันวาคม 255210 พฤศจิกายน 25549นายวิษณุ  ผสมทรัพย์11 พฤศจิกายน 255410 ตุลาคม 255910นายสมศักดิ์  ด้วงเจริญ11 พฤศจิกายน 255930 กันยายน 256411นายสยาม มากอุส่าห์1 ตุลาคม 2564ปัจจุบัน

 หลักสูตรการเรียนการสอน 
มัธยมศึกษาตอนต้น
ระดับชั้นมัธยมศึกษาปีที่ 1-3
 Education hub (International Program)
ห้องเรียนพิเศษคณิตศาสตร์-วิทยาศาสตร์
ห้องเรียนพิเศษภาษาอังกฤษ-ภาษาจีน
แผนการเรียนคณิตศาสตร์-วิทยาศาสตร์ (ปกติ)
แผนการเรียนคณิตศาสตร์-ภาษาอังกฤษ 
แผนการเรียนศิลปะ-อาชีพ
มัธยมศึกษาตอนปลาย
ระดับชั้นมัธยมศึกษาปีที่ 4-6
 Education hub (International Program)
 ห้องเรียนพิเศษคณิตศาสตร์-วิทยาศาสตร์
แผนการเรียนคณิตศาสตร์-วิทยาศาสตร์ (ปกติ)
แผนการเรียนคณิตศาสตร์-ภาษาอังกฤษ
แผนการเรียนภาษาอังกฤษ-ภาษาจีน
แผนการเรียนภาษาอังกฤษ-ภาษาญี่ปุ่น
แผนการเรียนภาษาอังกฤษ-คอมพิวเตอร์
แผนการเรียนศิลปะ-อาชีพ
# มิสกา
คณะผู้แทนสนับสนุนระหว่างประเทศซึ่งมีแอฟริกาเป็นผู้นำประจำสาธารณรัฐแอฟริกากลาง  หรือเรียกโดยย่อว่า มิสกา (MISCA จากภาษาฝรั่งเศสว่า Mission internationale de soutien à la Centrafrique sous conduite africaine) เป็นคณะผู้แทนเพื่อรักษาความสงบเรียบร้อยซึ่งสหภาพแอฟริกาส่งไปประจำสาธารณรัฐแอฟริกากลาง จัดตั้งขึ้นเมื่อวันที่ 5 ธันวาคม 2013 ตามข้อมติคณะมนตรีความมั่นคงแห่งสหประชาชาติที่ 2127 เพื่อสร้างความมั่นคงให้แก่สาธารณรัฐแอฟริกากลาง โดยเป็นผลมาจากความขัดแย้งในสาธารณรัฐแอฟริกากลางภายใต้การปกครองของโจโตเดีย (Djotodia) และรัฐประหารเมื่อปี 2013

คณะผู้แทนซึ่งฝรั่งเศสให้การสนับสนุนอย่างเป็นทางการและสหภาพแอฟริกาเป็นผู้นำในระยะเริ่มแรกนั้นจะเข้าปฏิบัติหน้าที่ในวันที่ 19 ธันวาคม 2013 ข้อมติข้างต้นยังมีตัวเลือกให้โอนคณะผู้แทนไปสังกัดคณะผู้แทนชุดใหญ่กว่าของสหประชาชาติซึ่งประกอบด้วยกองกำลังรักษาความสงบเรียบร้อยจากหลาย ๆ ประเทศได้ ถ้าจำเป็นและเหมาะสมแก่พฤติการณ์ในท้องที่
# ปู (แก้ความกำกวม)
ปู อาจหมายถึง ชื่อต่อไปนี้

 ปู - สัตว์ชนิดหนึ่งมี 8 ขา
 ปู (คำกริยา) - คำกริยาภาษาไทย หมายถึง การวางแผ่ลงกับพื้น เช่น ปูเสื่อ

 บุคคล 
 ยิ่งลักษณ์ ชินวัตร (นายกปู) - นายกรัฐมนตรีไทยคนที่ 28
 พงษ์สิทธิ์ คำภีร์ (ปู พงษ์สิทธิ์) - นักร้องเพลงเพื่อชีวิตชาวไทย
 อานนท์ สายแสงจันทร์ (ปู แบล็คเฮด) - นักร้องเพลงร็อกชาวไทย
 ไปรยา สวนดอกไม้ (ปู ไปรยา) - นางแบบและนักแสดงหญิงชาวไทย
 ยุวดี เรืองฉาย (ปู โลกเบี้ยว) - นักแสดงตลกหญิงชาวไทย
 มลิกา กันทอง (ปู มลิกา) - นักกีฬาวอลเลย์บอลหญิงทีมชาติไทย
# โรงพยาบาลบ้านโป่ง
โรงพยาบาลบ้านโป่ง เป็นโรงพยาบาลทั่วไปประจำอำเภอบ้านโป่ง ขนาด 420 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่ในเขตเทศบาลเมือบ้านโป่ง โดยมีสถานะเทียบเท่าโรงพยาบาลจังหวัด เป็นโรงพยาบาลอำเภอที่ใหญ่ที่สุดเป็นอันดับ 2 ของประเทศรองจากโรงพยาบาลหาดใหญ่

  ประวัติ 
ท้องถิ่นตำบลบ้านโป่งได้ประกาศตั้งสุขาภิบาล ตั้งแต่วันที่ 15 พฤศจิกายน 2459 อาศัยความในพระราชบัญญัติ จัดการสุขาภิบาลรัตนโกสินทร์ ศก 127 มาตรา 2 ต่อมาได้ประกาศใช้พระราชบัญญัติระเบียบเทศบาล เมื่อวันที่ 10 ธันวาคม 2478 เทศบาลเมืองบ้านโป่งได้จัดตั้งสุขศาลาเทศบาลเมืองบ้านโป่งในราวปี พ.ศ.2479 มีเจ้าหน้าที่ดำเนินการ คือ พันตรีหลวงเวชสิทธิ์นิรภัย เป็นแพทย์เทศบาลคนแรก จนกระทั่งปี พ.ศ.2496 ได้โอนกิจการสุขศาลาทั้งหมด ขึ้นกับกรรมการแพทย์ กระทรวงสาธารณสุข ต่อมาได้โอนเข้า สังกัดสำนักงานปลัดกระทรวงสาธารณสุขจนถึงปัจจุบัน]

ปัจจุบันโรงพยาบาลบ้านโป่ง มีจำนวนเตียง 420 เตียง แพทย์ 40 คน ทันตแพทย์ 8 คน เภสัชกร 23 คน พยาบาลวิชาชีพ 295 และบุคลากรอื่นๆ โดยในปี พ.ศ. 2555 มีจำนวนผู้มารับบริการเฉลี่ยวันละ 1,500 คน
# วังสวนปาริจฉัตก์
วังสวนปาริจฉัตก์ เดิมเป็นวังของ พระเจ้าบรมวงศ์เธอ พระองค์เจ้าอรประพันธ์รำไพ  พระเจ้าบรมวงศ์เธอ พระองค์เจ้าอดิศัยสุริยาภา และเจ้าจอมมารดาอ่อน ตั้งอยู่ที่ เขตดุสิต กรุงเทพมหานคร

สวนปาริจฉัตก์
# โรงพยาบาลราชบุรี
โรงพยาบาลราชบุรี เป็นโรงพยาบาลศูนย์ มีขนาด 1,000 เตียง (ไม่รวม ICU) ตั้งอยู่เลขที่ 85 ถนน สมบูรณ์กุล ตำบลหน้าเมือง อำเภอเมือง จังหวัดราชบุรี ให้บริการดูแลสุขภาพด้านร่างกายและจิตใจ มาตั้งแต่ปี พ.ศ. 2484 เป็นต้นมา เป็นโรงพยาบาลตติยภูมิระดับสูง มีแพทย์เฉพาะทางแต่ละสาขาวิชา และแพทย์เฉพาะทางย่อย เป็นศูนย์รักษาโรคเฉพาะทางที่ทันสมัยแห่งหนึ่ง ในแถบภาคตะวันตกของประเทศไทย นอกจากนี้ ยังเป็นสถาบันผลิตแพทย์เพิ่มเพื่อชาวชนบท มีการเรียนการสอนนักศึกษาแพทย์ของโรงพยาบาลเอง ที่ผ่านมา มีแพทย์จบการศึกษาไปแล้ว หลายรุ่น และทำงานอยู่ในหลายๆ จังหวัดในภูมิภาคนี้ ปัจจุบันมีแพทย์ประจำ 145 คนและบุคลากรอื่นรวมกันกว่า 900 คน

 ประวัติ 

 เหตุการณ์บุกยึดโรงพยาบาลศูนย์ราชบุรี พ.ศ. 2543 

เหตุการณ์บุกยึดโรงพยาบาลศูนย์ราชบุรี พ.ศ. 2543 เป็นเหตุการณ์ที่เกี่ยวกับความมั่นคงภายในประเทศไทยที่เกิดขึ้นด้วยกลุ่มนักศึกษากะเหรี่ยงคริสต์ สัญชาติพม่า ติดอาวุธสงคราม เรียกกองกำลังตัวเองว่า ก๊อด'ส อาร์มี่ (God's Army) หรือ กองกำลังพระเจ้า

เช้าวันที่ 24 มกราคม พ.ศ. 2543 กองกำลังนักศึกษาพม่าได้ปลอมตัวเป็นผู้โดยสารนั่งรถประจำทางสายสวนผึ้ง-ราชบุรี แล้วใช้ปืนเอ็ม-16 จี้คนขับรถให้พาไปยังโรงพยาบาลศูนย์ราชบุรี เมื่อไปถึงได้บุกยึดโรงพยาบาล จับแพทย์ พยาบาล และคนไข้เป็นตัวประกัน

จากนั้น เจ้าหน้าที่ฝ่ายไทยพยายามเข้าไปช่วยเหลือตัวประกัน แต่ไม่สำเร็จ จึงเปลี่ยนมาใช้วิธีเจรจาต่อรองจนทราบว่า กลุ่มก๊อด'ส อาร์มี่ ต้องการนำตัวแพทย์ และพยาบาลไปรักษาทหารกะเหรี่ยงที่ได้รับบาดเจ็บจากการถูกทหารรัฐบาลพม่าปราบปรามอย่างหนัก จนในที่สุด เวลา 04.00 น. ของวันที่ 25 มกราคม กองกำลังผสม หน่วยนเรศวร 261 และหน่วยอรินทราช 26 ได้บุกเข้าไปช่วยเหลือตัวประกัน จนสามารถช่วยเหลือตัวประกันไว้ได้ทั้งหมดอย่างปลอดภัย

 ศูนย์แพทยศาสตรศึกษาชั้นคลินิก 
ศูนย์แพทยศาสตรศึกษาชั้นคลินิก โรงพยาบาลราชบุรี  เป็นศูนย์แพทยศาสตรศึกษาชั้นคลินิก สังกัดโรงพยาบาลราชบุรี  กระทรวงสาธารณสุข ซึ่งเป็นสถาบันร่วมผลิตแพทย์ของสถาบันพระบรมราชชนก สถาบันสมทบของมหาวิทยาลัยมหิดล ณ อำเภอเมืองราชบุรี จังหวัดราชบุรี

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก  โรงพยาบาลราชบุรี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของมหาวิทยาลัยมหิดล ใน 1 หลักสูตร คือ

 ปริญญาตรี สถาบันอุดมศึกษา หลักสูตรแพทยศาสตรบัณฑิต  มหาวิทยาลัยมหิดล  

 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้

 ระดับชั้น สถานที่ศึกษา ระดับชั้นเตรียมแพทยศาสตร์(ชั้นปี 1)
 ระดับชั้นปรีคลินิก (ชั้นปี 2 - 3)
 ระดับชั้นคลินิก (ชั้นปี 4 - 6) คณะวิทยาศาสตร์ มหาวิทยาลัยมหิดล
 คณะแพทยศาสตร์ศิริราชพยาบาล มหาวิทยาลัยมหิดล
 ศูนย์แพทยศาสตรศึกษาชั้นคลินิก โรงพยาบาลราชบุรี

 การรับบุคคลเข้าศึกษาในหลักสูตรแพทยศาสตรบัณฑิต 
ศูนย์แพทยศาสตรศึกษาชั้นคลินิก โรงพยาบาลราชบุรี รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางระบบรับตรงประจำปีตามประกาศศูนย์แพทยศาสตรศึกษาชั้นคลินิก โรงพยาบาลราชบุรี ตามเขตพื้นที่จังหวัดที่สำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุขกำหนดในแต่ละปี

  ดูเพิ่ม 
 คณะแพทยศาสตร์ศิริราชพยาบาล มหาวิทยาลัยมหิดล
 สถาบันพระบรมราชชนก
# อาจี้เก๋อ
อาจี้เก๋อ (28 สิงหาคม 1605 – 28 พฤศจิกายน 1651) เป็นเจ้าชายแมนจูและแม่ทัพแห่งราชวงศ์ชิงตอนต้น พระองค์ประสูติใน ราชสกุล อ้ายซินเจว๋หลัว เป็นพระราชโอรสองค์ที่ 12 ของ พระเจ้าหนูเอ่อร์ฮาชื่อ ข่าน แห่งราชวงศ์โฮ่วจิน (บรรพบุรุษของราชวงศ์ชิง) 

อาจี้เก๋อได้รับพระราชทานพระยศเป็น อู่อิงหวัง (武英郡王) ในปี ค.ศ. 1636 ก่อนได้รับการเลื่อนพระยศเป็น เหอชั่วอิงชินหวัง ในปี ค.ศ. 1644 พระองค์มีส่วนร่วมใน การพิชิตราชวงศ์หมิงของแมนจู หลังจากการสิ้นพระชนม์ของเจ้าชาย ตัวเอ่อร์กุ่น เจ้าชายอาจี้เก๋อ พยายามที่จะดำรงตำแหน่ง เจ้าชายผู้สำเร็จราชการ (ก่อนหน้านี้ดำรงตำแหน่งโดยเจ้าชายตัวเอ่อร์กุ่น) แต่ถูกค้นพบและถูกจับกุม พระองค์ถูกบังคับให้ปลงพระชนม์ชีพโดย จักรพรรดิซุ่นจื้อ ในปี ค.ศ. 1651

 ลักษณะทางกายภาพ 
ตามบันทึกของนักเดินทางชาวญี่ปุ่น เจ้าชายอาจี้เก๋อเป็นนักรบที่กล้าหาญ และอารมณ์ร้อน ซึ่งผ่านการสู้รบมาหลายครั้ง และพระองค์มีดวงพระเนตรที่ดูดุร้ายอย่างผิดปกติ

พระบรมวงศานุวงศ์
 พรบิดา : จักรพรรดินู่เอ๋อร์ฮาชื่อ
 พระมารดา : จักรพรรดินีเซี่ยวเลี่ยอู่
 พระชายา
 พระชายา จากสกุลซีหลินเจี๋ยหลัว
 พระชายา จากสกุลปัวเอ่อร์จี้จี๋เท่อ
 พระชายา จากสกุลหลี่
 พระชายา จากสกุลหยู
 พระโอรส
 เจ้าชายเหอตู้ (和度) กู้ซานเป้ยจื่อ (固山贝子)
 เจ้าชายฟู่เล่อเฮ่อ (傅勒赫,1628-1650) เฟิ่งเอินเจิ้นกั๋วกง (奉恩镇国公)
 เจ้าชายเหลาฉิน (劳亲) อี่เก๋อตัวหลัวจุ้นหวัง (已革多罗郡王)
 เจ้าชายปัวเอ่อร์ซุ่น (伯尔逊)
 เจ้าชายเหมินจู้ (门柱)
 เจ้าชายโหลฉิน (楼亲) อี้เก๋อเหอซั่วชินหวัง (已革和硕亲王)
 เจ้าชายมั่วเอ่อร์ซุ่น (墨尔逊)
 เจ้าชายซั่วเอ่อร์เคอ (索尔科)
 เจ้าชายถงไซ (佟塞)
 เจ้าชายหูหลี่ (瑚礼)
 เจ้าชายเอ้อป้าย (鄂拜)
 เจ้าชายปานจิ้นไท่ (班进泰)
 พระธิดา
 พระธิดา 5 พระองค์
# อัตราหัวใจเต้น
อัตราหัวใจเต้น  หมายถึงความเร็วของการบีบตัวของหัวใจในช่วงระยะเวลาหนึ่งๆ โดยทั่วไปนิยมใช้หน่วย "ครั้งต่อนาที" อัตราหัวใจเต้นสามารถเปลี่ยนแปลงได้ขึ้นกับสรีรวิทยาของร่างกาย เช่นความต้องการออกซิเจนและการขับคาร์บอนไดออกไซด์ของร่างกาย สิ่งที่มีผลกับอัตราหัวใจเต้นได้แก่กิจกรรมของร่างกาย เช่น การออกกำลังกาย การนอนหลับ ความเจ็บป่วย การย่อยอาหาร และยาบางชนิด ถ้าหัวใจเต้นไม่สม่ำเสมอเรียกว่าภาวะหัวใจเสียจังหวะ (arrhythmia) ความผิดปกติของการเต้นหัวใจในบางครั้งอาจเป็นแสดงถึงการเป็นโรคแต่ก็ไม่เสมอไป 

 บรรณานุกรม
# อาริซะ ซาโต
อาริซะ ซาโต (เกิด: 18 กรกฎาคม 1989) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิตะชิรีวาเล และยังเล่นให้วอลเลย์บอลหญิงทีมชาติญี่ปุ่นตำแหน่งลิเบอโร (ตัวรับอิสระ) อีกด้วย

 สโมสร 
  โรงเรียนมัธยมศึกษาฟูรูกาวะ ไกเซิน
  มหาวิทยาลัยภาคพื้นภูมิภาคโทโฮกุ ฟุกุชิ
  ฮิตะชิรีวาเล (2012-ปัจจุบัน)

 รางวัล 

 บุคคล 
2013 - วี.ชาลเลนจ์ลีก รับลูกเสิร์ฟยอดเยี่ยม
2013 - วอลเลย์บอลหญิงเวิลด์แกรนด์แชมป์เปี้ยนคัพ 2013 ลิเบอโรยอดเยี่ยม

 ทีมสโมสร 
 2013 - วี.ชาลเลนจ์ลีก - 16px อันดับที่ 2 กับสโมสรฮิตะชิรีวาเล

 ทีมชาติ 
 2013 - วอลเลย์บอลหญิงชิงแชมป์เอเชีย 2013 ไฟล์:Med 2.png เหรียญเงิน
 2013 - วอลเลย์บอลหญิงเวิลด์แกรนด์แชมป์เปี้ยนคัพ 2013 ไฟล์:Med 3.png เหรียญทองแดง
# โคโตกิ ซายาซุ
โคโตกิ ซายาซุ (, เกิด 11 มกราคม 1990) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซามิตสึสปริงส์

  ประวัติ 
โคโตกิเริ่มเล่นวอลเลย์บอลตั้งแต่อายุ 9 ขวบ จนได้เป็นกัปตันทีมของทีมวอลเลย์บอลในโรงเรียนมัธยมแห่งหนึ่งในโอกินาวะ และได้รับตำแหน่งเป็นมือเซต

ในวันที่ 1 เมษายน 2008 โคโตกิได้เซ็นสัญญาเข้าเป็นสมาชิกของสโมสรฮิซามิตสึสปริงส์

ในเดือนมีนาคม 2011 โคโตกิได้รับเลือกให้ไปเล่นกับทีมชาติญี่ปุ่นเป็นครั้งแรก และเธอก็ทำผลงานไว้ได้อย่างดีในตำแหน่งลิเบอโร่ในการแข่งขันมอนเทร็กซ์วอลเลย์มาสเตอร์ 2011 และเวิลด์คัพ 2011

 สโมสร 
  โรงเรียนพณิชยการชูบุประจำจังหวัดโอกินาวะ
  ฮิซามิตสึสปริงส์ (2008-2016)
  แอร์เซ กาน (2016-2017)
  ฮิซามิตสึสปริงส์ (2017-ปัจจุบัน)

 รางวัล 
 บุคคล 
 2011-2012 วอลเลย์บอลหญิงลีกอาชีพญี่ปุ่น ฤดูกาล 2011-2012 - รับลูกตบยอดเยี่ยม และ ลิเบอโรยอดเยี่ยม

 ทีมสโมสร 
2011–12 วอลเลย์บอลหญิงลีกอาชีพญี่ปุ่น ฤดูกาล 2011-2012 - 16px อันดับที่ 2 กับสโมสรฮิซามิตสึสปริงส์

 ทีมชาติ 
  มอนเทร็กซ์วอลเลย์มาสเตอร์ - อันดับที่ 1
  วอลเลย์บอลหญิงเวิลด์คัพ 2011 - อันดับที่ 5
  วอลเลย์บอลเวิลด์กรังด์ปรีซ์ 2012 - อันดับที่ 9
  วอลเลย์บอลหญิงเวิลด์แกรนด์แชมป์เปี้ยนคัพ 2013 - อันดับที่ 3
# มิซูโฮะ อิชิดะ
มิซุโฮะ อิชิดะ (เกิด: 22 มกราคม 1988) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซะมิสึสปริงส์

สโมสร
  มหาวิทยาลัย คอมมอนต์ ทะกะซะกิ 
  ทาเคะฟุจิ แบมบุ (2006–2009)
  ฮิซะมิสึสปริงส์ (2009-ปัจจุบัน)

ทีมชาติ
  ทีมชาติญี่ปุ่น (2009-ปัจจุบัน)

รางวัล

 บุคคล 
2011-2012 วอลเลย์บอลหญิงลีกญี่ปุ่น - ผู้เล่นยอดเยี่ยม อันดับ 6

 สโมสร 
 2011-2012 วี.พรีเมียร์ลีก - 16px อันดับที่ 2
 2012 - ถ้วยพระราชทานสมเด็จพระจักรพรรดินี - 16px แชมป์เปี้ยน 
 2012-2013 วี.พรีเมียร์ลีก - 16px แชมป์เปี้ยน
 2013 - เจแปน-โคเรีย วี.ลีก ท็อปแมตช์ - 16px แชมป์เปี้ยน
 2013 - คุโระวะชิกิออลเจแปนวอลเลย์บอลแชมเปียนชิพ - 16px แชมป์เปี้ยน

 ทีมชาติ 
2010 วอลเลย์บอลหญิงชิงแชมป์โลก 2010 - เหรียญทองแดง
2011 มอนเทร็กซ์วอลเลย์มาสเตอร์ 2011 - 16px แชมป์เปี้ยน
# นานะ อิวาซากะ
นานะ อิวาซากะ (岩坂名奈 Iwasaka Nana, เกิด 3 กรกฎาคม 1990) เป็นนักวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรฮิซามิตสึสปริงส์

สโมสร
  โรงเรียนประถมศึกษาฟูกูโอกะ มิวนิซิเปิล ทากามิยะ
  โรงเรียนมัธยมศึกษาฮิงาชิกูชุ ริวโกชุ
  ฮิซามิตสึสปริงส์ (2009-2021)

ทีมชาติ
  นักวอลเลย์บอลหญิงเยาวชนทีมชาติญี่ปุ่น (2007)
  นักวอลเลย์บอลหญิงยุวชนทีมชาติญี่ปุ่น (2008)
  นักวอลเลย์บอลทีมชาติญี่ปุ่นชุดใหญ่ (2009, 2011-ปัจจุบัน)

รางวัล
บุคคล
 มอนเทร็กซ์วอลเลย์มาสเตอร์ 2011 "เสิร์ฟยอดเยี่ยม"

 ทีมชาติชุดใหญ่ 
 มอนเทร็กซ์ วอลเลย์ มาสเตอร์ 2011 - 16px แชมป์เปี้ยน
 2013 วอลเลย์บอลหญิงชิงแชมป์เอเชีย 2013 - ไฟล์:Med 2.png เหรียญเงิน

 ทีมชาติชุดยุวชน 
 2008 วอลเลย์บอลยุวชนหญิงชิงแชมป์เอเชีย ครั้งที่ 14 - 16px แชมป์เปี้ยน
# อ่าวมิกาวะ
อ่าวมิกาวะ (三河湾 Mikawa-wan) เป็นอ่าวทางตอนใต้ของจังหวัดไอจิ ประเทศญี่ปุ่น ล้อมรอบไปด้วยคาบสมุทรชิตะทางทิศตะวันตก และคาบสมุทรอัตสึมิทางทิศตะวันออกและใต้ มีขนาดพื้นที่ประมาณ 604 ตารางกิโลเมตร
# ริซะ ชินนาเบะ
ริซะ ชินนาเบะ (เกิด: 11 กรกฎาคม 1990) อดีตนักกีฬาวอลเลย์บอลหญิงทีมชาติญี่ปุ่น เล่นให้กับสโมสรฮิซามิตสึสปริงส์

สโมสร
  โรงเรียนประถมคะโนะยะ-เชา
  โรงเรียนมัธยมโนเบะโอะกะ ไกเซิน
  ฮิซามิตสึสปริงส์ (2009-ปัจจุบัน)

ทีมชาติ
  ทีมชาติญี่ปุ่นชุดใหญ่ (2011-ปัจจุบัน)

รางวัล
บุคคล
2011 2010-11 วี.พรีเมียร์ลีก - รางวัลนักตบดาวรุ่ง
2012 2011-12 วี.พรีเมียร์ลีก - รับลูกเสิร์ฟเยี่ยม
2013 2012-13 วี.พรีเมียร์ลีก - รับลูกเสิร์ฟเยี่ยม
2013 คุโระวะชิกิออลเจแปนวอลเลย์บอลแชมเปียนชิพ นักกีฬาวอลเลย์บอลยอดเยี่ยม

ผลงานกับสโมสรฮิซามิตสึสปริงส์
 2011-2012 วี.พรีเมียร์ลีก - 16px อันดับที่ 2
 2012 ถ้วยพระราชทานสมเด็จพระจักรพรรดินี - 16px แชมป์เปี้ยน
 2012-2013 วี.พรีเมียร์ลีก - 16px แชมป์เปี้ยน
 2013 - เจแปน-โคเรีย วี.ลีก ท็อปแมตช์ - 16px แชมป์เปี้ยน
 2013 - คุโระวะชิกิออลเจแปนวอลเลย์บอลแชมเปียนชิพ - 16px แชมป์เปี้ยน

 ทีมชาติชุดใหญ่ 
2011: มอนเทร็กซ์ วอลเลย์ มาสเตอร์ 2011 - 16px แชมป์เปี้ยน
2011: ไฟล์:Med 1.png เหรียญทองจากวอลเลย์บอลหญิงชิงแชมป์เอเชีย 2011 ที่กรุงไทเป ไต้หวัน
2011: อันดับที่ 4 ในการแข่งขัน วอลเลย์บอลหญิงเวิลด์คัพ 2011 ที่ประเทศญี่ปุ่น
2012: ไฟล์:Med 3.png เหรียญทองแดงจากการแข่งขันวอลเลย์บอลโอลิมปิกฤดูร้อน 2012 ที่กรุงลอนดอน สหราชอาณาจักร
2013: ไฟล์:Med 2.png เหรียญเงินจากวอลเลย์บอลหญิงชิงแชมป์เอเชีย 2013 ที่นครราชสีมา ประเทศไทย
2014: ไฟล์:Med 2.png เหรียญเงินจากวอลเลย์บอลเวิลด์กรังด์ปรีซ์ 2014 ที่กรุงโตเกียว ประเทศญี่ปุ่น
# ยูกิโกะ เอบาตะ
ยูกิโกะ เอบาตะ (เกิด: 7 พฤศจิกายน 1989) เป็นนักวอลเลย์บอลหญิงทีมชาติญี่ปุ่น เล่นให้กับสโมสรฮิตาชิรีวาเล

สโมสร
  โรงเรียนมัธยมเซไร
  ฮิตาชิรีวาเล (2008-ปัจจุบัน)

ทีมชาติชุดใหญ่
  ทีมชาติ (2010-ปัจจุบัน)

รางวัล

 บุคคล 
2011 มอนเทร็กซ์วอลเลย์มาสเตอร์ 2011 - ตบยอดเยี่ยม

 ผลงานร่วมกับสโมสรฮิตาชิรีวาเล 
2010 2009-10 วี.ชาลเลนจ์ลีก - 16px แชมป์เปี้ยน
2011 2010-11 วี.ชาลเลนจ์ลีก - 16px อันดับที่ 2

 ทีมชาติ 
2010 วอลเลย์บอลหญิงชิงแชมป์โลก 2010 - ไฟล์:Med 3.png เหรียญทองแดง
2011 มอนเทร็กซ์วอลเลย์มาสเตอร์ 2011 - 16px แชมป์เปี้ยน
2011 วอลเลย์บอลหญิงชิงแชมป์เอเชีย 2011 - ไฟล์:Med 2.png เหรียญเงิน
2012 โอลิมปิกฤดูร้อน 2012 - ไฟล์:Med 3.png เหรียญทองแดง
2013 วอลเลย์บอลหญิงชิงแชมป์เอเชีย 2013 - ไฟล์:Med 2.png เหรียญเงิน
2013 วอลเลย์บอลหญิงเวิลด์แกรนด์แชมป์เปี้ยนคัพ 2013 - ไฟล์:Med 3.png เหรียญทองแดง
# การเลือกตั้งประธานาธิบดีสหรัฐ พ.ศ. 2547
การเลือกตั้งประธานาธิบดีสหรัฐอเมริกา พ.ศ. 2547 เป็นการเลือกตั้งประธานาธิบดีทุกสี่ปีครั้งที่ 55 และมีขึ้นในวันที่ 2 พฤศจิกายน พ.ศ. 2547 ประธานาธิบดีจอร์จ ดับเบิลยู. บุช และรองประธานาธิบดีดิก ชีนีย์ ผู้สมัครจากพรรครีพับลิกัน ถูกรับเลือกให้ดำรงตำแหน่งสมัยที่สอง โดยเอาชนะจอห์น เคร์รี สมาชิกวุฒิสภาจากรัฐแมสซาชูเซตส์ และจอห์น เอ็ดเวิร์ด สมาชิกวุฒิสภาจากรัฐนอร์ทแคโรไลนา ผู้สมัครจากพรรคเดโมแครตไปได้ นี่เป็นการเลือกตั้งประธานาธิบดีครั้งสุดท้ายตั้งแต่ปี 2531 ที่ผู้สมัครพรรครีพับลิกันชนะคะแนนมหาชน (และครั้งสุดท้ายที่ผู้สมัครพรรคเดโมแครตแพ้คะแนนมหาชน) และเป็นครั้งสุดท้ายตั้งแต่ปี 2527 ที่ประธานาธิบดีที่ดำรงตำแหน่งอยู่จากพรรครีพับลิกันถูกรับเลือกให้ดำรงตำแหน่งสมัยที่สอง เนื่องจากผู้ออกมาใช้สิทธิ์เลือกตั้งมีจำนวนสูงขึ้น ผู้สมัครทั้งสองพรรคทำลายสถิติคะแนนมหาชนของเรแกนเมื่อยี่สิบปีก่อน ในขณะนั้น บุชได้รับ 62,040,610 เสียง ซึ่งเป็นคะแนนมหาชนที่มากที่สุดในการเลือกตั้งประธานาธิบดี ก่อนสถิติจะถูกทำลายโดยบารัก โอบามาในสี่ปีถัดมา บุชเป็นเพียงประธานาธิบดีคนเดียวที่ถูกเลือกให้ดำรงตำแหน่งสมัยที่สองหลังจากแพ้คะแนนมหาชนในสมัยแรก

บุชและชีนีย์ถูกเลือกให้เป็นแคนดิเดตโดยไม่มีผู้ท้าชิง อดีตผู้ว่ารัฐเวอร์มอนต์ ฮาวเวิร์ด ดีน เป็นตัวเต็งในช่วงแรกของการเลือกตั้งไพรมารี่ของพรรคเดโมแครต แต่เคร์รีชนะการเลือกตั้งไพรมารีในหลายรัฐในเดือนมกราคม และชนะการเลือกตั้งไพรมารี่ของพรรคเดโมแครตในเดือนมีนาคมหลังชนะในหลายไพรมารี่มาเรื่อย ๆ เคร์รีเลือกเอ็ดเวิร์ดที่ลงสมัครในการเลือกตั้งไพรมารี่เหมือนกันเป็นแคนดิเดตรองประธานาธิบดี

ความนิยมของบุชพุ่งสูงขึ้นหลังเหตุการณ์วินาศกรรม 11 กันยายนในปี 2544 แต่ก็ลดลงอย่างมากจนถึงปี 2548 นโยบายการต่างประเทศเป็นประเด็นหลักในการรณรงค์หาเสียงเลือกตั้งครั้งนี้ ส่วนหนึ่งมาจากสงครามต่อต้านการก่อการร้ายและการบุกครองอิรัก พ.ศ. 2546 ของรัฐบาลบุช บุชสร้างภาพลักษณ์ให้ตัวเองเป็นผู้นำเด็ดขาดและโจมตีเคร์รีว่าเป็นพวก "จุดยืนเอนไปมา" ("flip-flopper") เคร์รีวิจารณ์การทำสงครามอิรักของบุช (ถึงแม้ว่าเคร์รีจะโหวตให้บุชบุกอิรักก็ตาม) ประเด็นต่าง ๆ ภายในประเทศมีการดีเบตเช่นกัน ซึ่งมีประเด็นเศรษฐกิจและงาน ระบบสาธารณสุข การทำแท้ง การสมรสเพศเดียวกัน และการวิจัยเซลล์ต้นกำเนิดจากตัวอ่อนมนุษย์

บุชชนะไปอย่างฉิวเฉียดในคะแนนคณะผู้เลือกตั้ง และได้รับคะแนนมหาชน 50.7% บุชชนะในรัฐทางใต้และในรัฐภูเขาทั้งหมด และชนะในรัฐ swing state อย่างโอไฮโอ ไอโอวา และนิวเม็กซิโก (โดยไอโอวาและนิวเม็กซิโกโหวตให้พรรคเดโมแครตเมื่อสี่ปีก่อน) ถึงแม้ว่าเคร์รีพลิกเอาชนะรัฐนิวแฮมป์เชอร์ได้ บุชก็ยังชนะการเลือกตั้งและได้รับคะแนนคณะผู้เลือกตั้งและคะแนนมหาชนมากกว่าเมื่อปี 2543 นี่เป็นการเลือกตั้งประธานาธิบดีคนแรกตั้งแต่ปี 2531 ที่แคนดิเดตได้รับคะแนนมหาชนเกิน 50% มีบางประเด็นในกระบวนการการเลือกตั้งที่ดูมีปัญหา แต่ก็ไม่หนักเท่าการเลือกตั้งประธานาธิบดีในปี 2543 บุชชนะในรัฐฟลอริด้าไป 5% (บุช 52.10% เคร์รี่ 47.09%) ซึ่งทำได้ดีกว่าเมื่อสี่ปีก่อนที่ชนะไปแค่ 0.009% (บุช 48.847% กอร์ 48.838% - มีการฟ้องร้องต่อศาลซึ่งทำให้ผลการเลือกตั้งต้องถูกตัดสินโดยศาลสูงสุดสหรัฐใน Bush v. Gore) บุชเป็นรีพับลิกันคนสุดท้ายที่ชนะในรัฐโคโลราโด เนวาดา นิวเม็กซิโก และเวอร์จิเนีย ในขณะที่เคร์รีเป็นแคนดิเดตที่แพ้คนสุดท้ายที่ชนะในรัฐมิชิแกน เพนซิลเวเนีย และวิสคอนซินในการเลือกตั้งประธานาธิบดี
# คิวบีเอส
คิวบีเอส  เป็นกลุ่มย่อยที่สองของวงที-อารา ก่อตั้งขึ้นในปี 2013 และตั้งอยู่ในประเทศญี่ปุ่น มีสมาชิกมีทั้งหมด 3 คน คือ โบรัม คิวรี และ โซย็อน หลังจากที่โบรัม และโซย็อน ยุติการเป็นสมาชิกของวงทำให้เหลือสมาชิกเพียงคนเดียวคือ คิวรี จึงตัดสินใจยุบวงในที่สุด

ประวัติ
ในเดือนเมษายน ค.ศ. 2013 ทาง Core Contents Media ต้นสังกัดของทีอารา มีประกาศว่าจะตั้งกลุ่มย่อย โดยกลุ่มย่อยจะมีทั้งหมด 2 กลุ่มคือ ที-อาราเอ็นโฟร์ และ คิวบีเอส เมื่อไม่นานทีอาราก็ประกาศว่าจะตั้งกลุ่มย่อย มีสมาชิกทั้งหมด 3 คน กลุ่มย่อยนี้จะมุ่งเน้นไปทางญี่ปุ่น และเพลงแรกที่ออกมาคือเพลง Kaze no You ni ซึ่งออกซิงเกิลวันที่ 6 มิถุนายน ค.ศ. 2013

ผลงานเพลง
ซิงเกิล
ชื่อปีตำแหน่งสูงสุด (ญี่ปุ่น)Oricon ChartBillboard Hot 100Billboard Singles"Kaze no Yō ni"2013 13 12 9